stanford-oval/wikipedia huggingface dataset:
נמר ערפילי טאיוואני
אנטומיה

בתיאור המדעי הראשון של הנמר על ידי סווינואי הוא ציין את קוצר הזנב של תת-המין הטאיוואני, המהווה כמחצית מאורך הזנב של תת-המינים האחרים שביבשת אסיה. מעבר לכך תת-המין היה די דומה לתת-המינים האחרים: הגולגולת הייתה צרה וארוכה יותר משל חתולים אחרים, ושרירי לסת חזקים. בדומה לתת-המינים האחרים, הניבים של הנמר הערפילי היו ארוכים ביותר ביחס לגולגולת מכל מיני משפחת החתולים. אורך ניב ממוצע היה כ-4 ס"מ. ראשו של הנמר הערפילי היה קטן ובעל חרטום קצר ואוזניו היו קצרות ועגלגלות. האף היה ורוד-אדמדם ומשולש, והעיניים היו קטנות יחסית עם קשתית ירקרקה, צהבהבה או אפרפרה.
מבנה הגוף של הנמר הערפילי היה מוצק וגמיש ביותר, ורגליו היו קצרות יחסית לחתולים אחרים. הגפיים האחוריות היו ארוכות מהקדמיות, ועל כן פלג גופו האחורי היה גבוה מהקדמי ושיווה לו מראה כפוף ומעוגל. כפות הרגליים היו עבות וגדולות ובעלות טפרים חזקים והזנב היה ארוך ועבה. לא הייתה דו-צורתיות זוויגית בולטת בין הזכר לנקבה. משקל הנמר הערפילי היה 18 עד 22 ק"ג, גובהו בכתפיים היה 50–60 ס"מ, ואורך ראשו וגופו היה 75–105 ס"מ.
פרוותו של הנמר הערפילי הטאיוואני הייתה זהה לזו של תת-המינים האחרים. צבעה היה חום צהבהב חיוור, חולי או בז', והרוזטות שלה היו גדולות ועבות בדומה לעננים או ערפילים ומיוחדות במינם – כפי שאופייני לסוג זה: צורת הרוזטות הייתה לא סדירה וכללה אליפסות, חצאי ורבעי עיגולים, כתמים צרים, רחבים או משולשים; צבע הרוזטות היה כהה מעט מהצבע הכללי של הפרווה – חום צהבהב כהה, חום-זית או חום אפרפר, כשהקצה האחורי של כל רוזטה היה ממוסגר באופן חלקי בשחור פחם. בחלק האחורי של הגב, בשידרת הזנב ובגפיים היו כתמים קטנים יותר ושחורים לגמרי בצורת אליפסה או עיגול. העורף התאפיין בפסים שחורים בינוניים שהשתרעו עד לכתפיים, והראש התאפיין בנקודות שחורות גדולות במצח ובכתמים משולשים או צרים באזור הלחיים. הגחון, הלוע, הסנטר והשפתיים היו בצבע לבן בוהק, ומעל העיניים היו גבות לבנות בולטות.
אקולוגיה

בית הגידול של הנמר הערפילי היה בעיקר יערות גשם ממוזגים, יערות גשם טרופיים ויערות ירוקי-עד בגבהים של 2,500 מטר מעל פני הים, אך הוא היה מצוי גם ביערות משניים וביצות-מנגרובים.
אין כלל מידע על הפעילות וההתנהגות של הנמר הערפילי הטאיוואני, אך די ברור שהאקולוגיה שלו הייתה דומה לתת-המינים האחרים. הנמרים היו פעילים בבדידות בעיקר בשעות הלילה ועל כן היו נצפים לעיתים רחוקות. הרגליים הגדולות והקצרות והזנב הארוך הפכו את הנמר הערפילי למותאם ביותר לחיים על העצים. הנמר הערפילי ידוע כחתול הגמיש והמיומן ביותר בטיפוס על עצים, ותת-מינים שחיים כיום נצפו כשהם עוסקים באקרובטיקה כגון טיפוס איטי על תחתית הגזע או קפיצה מענף לענף. נמרים אלו גם מסוגלים לאחוז בענפים ברגליהם האחוריות בלבד בדומה לקופים.
הנוכחות של הנמר הערפילי על העצים הייתה מאפשרת לו מן הסתם לצוד גם ציפורים, סנאים ומכרסמים. עם זאת, הנמרים הערפילים מבלים את מרבית הזמן על העצים במנוחה, בעוד שהציד העיקרי מתרחש לרוב על הקרקע. הטרף הקרקעי הפוטנציאלי של הנמר הערפילי באי הורכב ממונטיאק סיני, סרו טאיוואני, חזיר טאיוואני, אייל סיקה, עופרים של אייל סמבר, פנגולין סיני, ארנבת סינית, מקוק סלעים פורמוסני, חיות מבויתות, ואולי גם חמוס סיבירי, חמוס השלגים, דלק צהוב-גרון, גירית סמורית סינית, לוטרה אירופאית, נמיית הסרטנים, זבד הודי קטן ובעלי חיים נוספים המצויים בטאיוואן. שיטת ההריגה של הנמר הערפילי היא שבירת עמוד השידרה על ידי נשיכה חזקה בעורף. כדי לגרור את טרפו הנמר היה אוחז בחוזקה בבשר באמצעות ניביו ושיניו ולאחר מכן היה מניף בפתאומיות ובמהירות את ראשו לאחור וחוזר חלילה.
ההיריון היה נמשך עד 95 ימים, כאשר הנמרה הערפילית הייתה ממליטה לרוב שני גורים. גורי הנמר היו נולדים אומנם עם הכתמים הערפיליים הגדולים שמאפיינים את הפרטים הבוגרים, אולם הכתמים היו שחורים לגמרי עד גיל שישה חודשים. משקל הגור בעת הלידה היה כ-140 גרם, והגור היה פותח לראשונה את עיניו בגיל 10 ימים או פחות מכך. הגורים היו מסוגלים ללכת לאחר 20 ימים, ולטפס על עצים בתוך שישה שבועות מהלידה. הגורים היו נשארים לצד אימם במשך עשרה חודשים. הגורים הגיעו לבגרות לאחר 20–30 חודשים.
תוחלת החיים הייתה בסביבות 11 שנים.
היסטוריה והכחדה

תפוצתו ההיסטורית של הנמר הערפילי הטאיוואני השתרעה על פני רוב היערות שבאי. בעקבות כריתת יערות רחבה ברחבי האי, נדחקו הנמרים הערפילים בהדרגה לבתי גידול מתאימים ומבודדים בסביבות הר ג'ייד והר טאוו. ברגע שהוגבל תחום תפוצתם, הפכה הכחדתם על ידי ציד לבלתי נמנעת.
מראיונות וסקרים שנעשו בשנת 1986 בקרב 70 ציידים מקומיים עלה, כי התצפית המאושרת האחרונה על הנמר הערפילי התרחשה באזור הר טאוו בשנת 1983. לאחר מכן התברר שהתצפית המאושרת האחרונה על הנמר התרחשה מספר שנים מאוחר יותר, לאחר שבשנת 1989 נמצאה פרווה של פרט צעיר באזור הפארק הלאומי טארוקו. ב-1990 דיווחו המקומיים כי בפארק הלאומי יושאן נראתה חיה שעשויה להיות נמר ערפילי, אם כי התצפית לא אושרה. בשנים 2000–2004 נפרסו מצלמות נסתרות רבות בשמורת הר טאוו ושמורת טווין, אך לא תועד אף פרט של הנמר הערפילי. בשל כך מאמינים כי נסתם הגולל על סיכויי ההישרדות של תת-מין זה.
באזור בית הגידול האחרון של הנמר הערפילי הטאיוואני שוכנת כיום שמורת הטבע הר טאוו, המשתרעת על פני 480 דונם, והיא כוללת את היערות הבתוליים האחרונים של טאיוואן.
הנמר הערפילי הטאיוואני היה זהה במבנה גופו ובצבעי פרוותו לתת-המינים האחרים. בתמונה: נמר ערפילי נפאלי
טאיוואני אבורג'יני לובש מעיל העשוי מעורו של הנמר הערפילי הטאיוואני.
נוף אופייני לבית הגידול של הנמר הערפילי הטאיוואני בהר יושאן.
פוחלצים של נמר ערפילי טאיוואני בגילים שונים.
נוזל חוץ-תאי

| --- | --- |
 שיוך:  נוזלי הגוף 
 מזהים
 קוד MeSH:  A11.284.295.260 
 מזהה MeSH:  D045604 
 מערכת השפה הרפואית המאוחדת:  C0015349 
 
נוזל חוץ-תאי הוא שם כולל לכל הנוזלים והתמיסות שמחוץ לתא. הנוזל הנותר נקרא נוזל תוך-תאי או ציטופלזמה.
בחלק מבעלי-החיים, כולל ביונקים, מחולק הנוזל החוץ-תאי לשני חלקים עיקריים: נוזל בין-תאי ופלזמה. הנוזל החוץ-תאי מכיל גם נוזל רקמתי (נוזל הממוקם בתוך הרקמה ומחוץ לתאים), המהווה רק כ-2.5% מתוכו.
באדם, ריכוז הגלוקוז הנשמר בגוף בריא על ידי הומאוסטזיס הוא 5 מילי-מולר (5mM).
דרגת החומציות (pH) של הנוזל החוץ-תאי בגוף בריא נשמרת על ידי בופרים, והיא 7.4.
כמות הנוזל החוץ-תאי באדם בוגר היא בסביבות 15 ליטרים (מתוכם 12 ליטרים של נוזל בין-תאי ו-3 ליטרים של פלזמה).
המרכיבים של הנוזל החוץ-תאי

קטיונים מרכזיים: נתרן (Na+) אשלגן (K+) וסידן (Ca+2).

אניונים מרכזיים: כלור (Cl-) וביקרבונט (HCO3-).
ישנם פחות פרוטאינים בנוזל החוץ-תאי מאשר בנוזל התוך-תאי.
נבחרת ישראל בלקרוס

נבחרת ישראל בלקרוס מנוהלת על ידי איגוד הלקרוס הישראלי, ומשחקת בליגה האירופאית. מאמן הנבחרת הוא מקס סילברליכט.
הישגים

הטורניר הראשון בו השתתפה הנבחרת היה אליפות אירופה באמסטרדם שבהולנד בשנת 2012, שם הגיעה למקום השמיני. הנבחרת השתתפה לראשונה באליפות העולם בוונקובר שבקנדה בשנת 2014 והגיעה למקום השביעי - ההישג המשמעותי בתולדותיה. בקיץ 2016 השתתפה הנבחרת באליפות אירופה וזכתה במדליית הכסף. באליפות העולם הכללית שנערכה בשנת 2018 בישראל, שחזרה הנבחרת את הישגה מאליפות העולם הקודמת, ושוב הגיעה למקום השביעי. בספטמבר 2019 השתתפה הנבחת בפעם השנייה בתולדותיה באליפות העולם בלקרוס אולמות, והגיעה למקום הרביעי.
נבחרת הנשים

נבחרת הנשים הישראלית בלקרוס מדורגת שלישית באירופה ושישית בעולם. בשנת 2015 הגיעה נבחרת הנשים למקום הרביעי באליפות אירופה, ובשנת 2017 למקום השישי באליפות העולם. ביולי 2019 הגיעה הנבחרת לגמר אליפות אירופה, בו הפסידה לנבחרת אנגליה, ובכך הפכה לסגנית אלופת אירופה.
ראו גם

לקרוס בישראל
הערות שוליים

↑  Men’s Team – Israel Lacrosse (באנגלית)
↑  Women’s Team – Israel Lacrosse (באנגלית)
↑  לקרוס: נבחרת הנשים של ישראל סגנית אלופת אירופה, באתר ישראל היום, ‏26 ביולי 2016
נואה קיבט

נואה קיבט (באנגלית: Noah Kibet; נולד ב-12 באפריל 2004) הוא אתלט קנייתי, סגן אלוף עולם באולם (בלגרד 2022) בריצת 800 מטר.
ביוגרפיה

קיבט נולד וגדל בקניה.
ביוגרפיה > 2021 > מדליית ארד באליפות עולם עד גיל 20

באליפות העולם עד גיל 20 שנערכה באוגוסט בניירובי שבקניה זכה במדליית ארד בריצת 800 מטר בשיא אישי חדש של 1:44.88 דקות.
ביוגרפיה > 2022 > סגן אלוף עולם באולם

באליפות העולם באולם שנערכה במרץ בבלגרד שבסרביה זכה במדליית כסף בריצת 800 מטר בתוצאה של 1:46.35 דקות, אחרי מריאנו גרסיה מספרד (1:46.20 מטר) ולפני ברייס הופל מארצות הברית (1:46.51 מטר).
באליפות העולם שנערכה ביולי ביוג'ין שבאורגון, ארצות הברית, סיים במקום 22 בריצת 800 מטר בתוצאה של 1:47.15	 דקות.
ביוגרפיה > 2024

באליפות העולם באולם שנערכה במרץ בגלאזגו שבממלכה המאוחדת סיים במקום 14 בריצת 800 מטר בתוצאה של 1:46.90 דקות.
שיאים אישיים > אצטדיון

800 מטר: 1:44.88 דקות (2021)
שיאים אישיים > אולם

800 מטר: 1:44.98 דקות (2023)
נבחרת ישראל ברוגבי

נבחרת הגברים של ישראל ברוגבי היא קבוצת הרוגבי יוניון המייצגת את ישראל במשחקים בינלאומיים. מנהל הנבחרת הוא ג'וליאן שפירו, המאמן הוא קווין מיוזיקנת', והקפטן הוא אדריאן ריינסטיין (נכון ל-2021). נבחרת ישראל משתפרת באופן עקבי, בשנת 2009 הייתה ממוקמת במקום 94 בדירוג העולמי ונכון לדירוג שפורסם ב-22 ספטמבר 2022 היא ממוקמת במקום 59 בדירוג העולמי מתוך 109 הנבחרות הרשומות.
היסטוריה

ב-25 במאי 1981 נערך בשווייץ משחקה הבינלאומי הראשון של הנבחרת, המשחק הסתיים בתוצאה 9-9.
ב-1988 הצטרף האיגוד ל-International Rugby Board והנבחרת השתתפה במוקדמות גביע העולם ברוגבי לשנת 1991. הנבחרת ששובצה בבית עם שוודיה, דנמרק ושווייץ. הנבחרת הפסידה בשלושת המשחקים ולא העפילה לטורניר.
במשחקי המוקדמות של גביע העולם ברוגבי לשנת 1995 הביסה הנבחרת בשלב המוקדם את הונגריה בתוצאה 67-8 אך לא עברה את שלב הבתים הראשון ואף לא הבקיעה ולו נקודה בשניים משלושת המשחקים. במשחקי המוקדמות של גביע העולם ברוגבי לשנת 1999 לא הצליחה הנבחרת להעפיל לטורניר וסיימה רביעית בבית (מתוך חמש קבוצות) לאחר שניצחה את אוסטריה. את משחקי המוקדמות של גביע העולם ברוגבי לשנת 2003 סיימה הנבחרת במקום הרביעי בבית (מתוך 6 קבוצות) ולא העפילה לטורניר. הנבחרת לא הצליחה להעפיל לשלב הבתים של מוקדמות גביע העולם ברוגבי לשנת 2007 לאחר שהפסידה לליטא בשלב המוקדם 60-7 ו-0-53.
מאוקטובר 2006 אז הפסידה לסלובניה בבית, השיגה הנבחרת 7 ניצחונות בית רצופים וזינקה למעלה בדירוג העולמי. הנבחרת שהשתתפה במוקדמות גביע העולם ברוגבי לשנת 2011 סיימה בראש בית 3 בדרג C לאחר שניצחה את ארבע הנבחרות האחרות יוון, בולגריה, לוקסמבורג ופינלנד והעפילה לסיבוב הראשון של שלב הפלייאוף. ב-9 במאי 2009 ניצחה הנבחרת את סלובניה 26-19 והעפילה לסיבוב השני של שלב הפלייאוף, שם הפסידה לליטא.
באליפות אירופה ברוגבי דרג 3C שנערכה בווינגייט, ב-10 באפריל 2010, זכתה הנבחרת בניצחון על בולגריה 10:50 לעיני כ-800 צופים. שבוע לאחר מכן, ב-17 לחודש הנבחרת גברה על נבחרתה של יוון 0:39 לעיני כ-1000 צופים. בעקבות ניצחונה זה של הנבחרת, עוד בטרם סיימה את הטורניר היא החזיקה במאזן מושלם, הבטיחה את ראשות הבית ועלתה דרג לדרג B ושובצה לבית 3. ‏ מאז הקבוצה המשיכה והעפילה לבית 2 של דרג B, וב-6 באפריל 2013 כבר העפילה לבית 1 של דרג B.
ישראל היא אחת הנבחרות המשתפרות בעולם בשנים האחרונות. ב-2009 הייתה ממוקמת במקום 94 בדירוג העולמי (מתוך כ-95), הגיעה למקום 72 לאחר ניצחון החוץ על לוקסמבורג ב-1 במאי 2010, ב-27 באוקטובר 2011 דורגה במקום 61, בחודש מאי 2012 דורגה במקום 57 בדירוג העולמי. במשחק שהתקיים ב-2 ביוני 2012 באצטדיון וינגייט מול 1,550 צופים, ניצחה הנבחרת את נבחרת דנמרק בתוצאה 0:15 והעפילה לדרג השני העולמי. נכון ליולי 2018 היא ממוקמת במקום 58 בדירוג העולמי. בנוסף הנבחרת העפילה לדרג העליון באירופה (טופ-22) לאחר ששיחקה בדרג B ועמדה בראש טבלת הניצחונות של בית 2. בעקבות משחק שהתקיים ב-6 באפריל 2013 בין נבחרות ישראל ולטביה בו ישראל זכתה בתוצאה 15:17 מול 2,000 צופים באצטדיון וינגייט, העפילה הנבחרת לבית 1 של דרג B הגבוה יותר ולשלב הבא של מוקדמות הגביע העולמי לטורניר שיתקיים ב-2015 באנגליה. ב-12 באפריל 2014 נבחרת ישראל העפילה לבית 2 של דרג A לאחר שניצחה את נבחרת אנדורה בתוצאה 16:20 מול 1,500 צופים בווינגייט.
הנבחרת משתתפת גם במוקדמות גביע העולם ברוגבי שביעיות ובאליפות אירופה ברוגבי שביעיות שמחולקת לפי דירוג הנבחרות. ב-2012 דורגה ישראל במקום השביעי מתוך 12 בטורניר אליפות אירופה לדרג B ברוגבי שביעיות. ב-2013 אירחה הנבחרת את אליפות אירופה ברוגבי שביעיות דרג B בווינגייט. בשנים האחרונות נבחרת הגברים שיחקה במסגרת אליפות אירופה דרג A ברוגבי שביעיות. בטורניר האחרון של אליפות אירופה דרג A ביוני 2018, נבחרת ישראל הגיעה למקום החמישי. נכון ליוני 2018, נבחרת ישראל ברוגבי שביעיות מדורגת במקום ה-17 באירופה ומקווה להעפיל בעתיד לא רק לאליפות העולם אלא גם לטורניר הרוגבי שביעיות האולימפי.
סגל

סגל הנבחרת למשחק מול מלטה ב-13 בנובמבר 2021:
| שם | תפקיד | מועדון |
| --- | --- | --- |
| ירון הריס | Prop |  |
| תומר ברכה | Hooker |  |
| ניצן רייזל | Prop | תל אביב היט |
| תומאס בורדן | Lock | תל אביב היט |
| יותם שולמן | Lock | תל אביב היט |
| יפתח אינגל | Flanker | תל אביב היט |
| אושנגי מניאוידזה | Flanker |  |
| אורי גאיל | Number 8 | בון (צרפת) |
| עומר לווינסון | Scrum-half | תל אביב היט |
| מתי גורדון | Fly-half | תל אביב היט |
| אדריאן ריינסטיין (קפטן) | Wing |  |
| מיכאל אלי | Center |  |
| עידן אייזנברג | Center | תל אביב היט |
| גל אבירם | Wing |  |
| ויטלי פרימק | Fullback | אס"א תל אביב |
| עיראד ברקי | Flanker | תל אביב היט |
| אלן דודי | Fullback | תל אביב היט |
| יצחק הירש | ? |  |
| מעיין שקד | Lock | תל אביב היט |
| יהל רוזיליו | Lock | תל אביב היט |
| איתן האמפרייס | Flanker |  |
| דניאל סטיין | Fly-half |  |
ראו גם

רוגבי בישראל
נבחרת הנשים של ישראל ברוגבי
הערות שוליים

↑  דירוג הרוגבי העולמי
↑  אמיר שהם, איגוד הרוגבי הישראלי‏, רוגבי: ישראל הביסה את בולגריה 10:50, באתר וואלה, 10 באפריל 2010
↑  אורן אהרוני, היסטוריה: נבחרת ישראל בראגבי עלתה דרג, באתר ynet, 17 באפריל 2010
↑  International Rugby Board - Israel biggest climbers in rankings(הקישור אינו פעיל, 23 במרץ 2023)
↑  "Malta vs Israel Match Sheet" (PDF). Rugby Europe. 14 בנובמבר 2021. נבדק ב-23 בנובמבר 2021. {{cite news}}:  (עזרה)
הנבחרת נגד ליטא
שחקני הנבחרת יורדים לסקראם
נואה קרופורד

| --- | --- |
אין תמונה חופשית
 לידה:  13 באוקטובר 1994 (בן 29) אוקלהומה סיטי, אוקלהומה
 מדינה:  ארצות הברית 
 תקופת הפעילות:  מ-2005
 פרופיל ב-IMDb
 
נואה קיילב קרופורד (באנגלית: Noah Caleb Crawford; נולד ב-13 באוקטובר 1994) הוא שחקן וזמר אמריקאי. הוא התפרסם הדל תפקידו כארל היקי בצעירותו בסדרה "קוראים לי ארל" (2005–2009) ברשת NBC, ולאחר מכן בתור נלסון בקסטר, אחת הדמויות הראשיות בסדרה "המדריך לרוק" (2012) בניקלודיאון.
ביוגרפיה

קרופורד נולד באוקלהומה סיטי, אוקלהומה; בנם של ריצ' קרפורד, בעליו של חנות לחיות מחמד ושל ג'ניפר קרופורד. יש לו שלוש אחיות צעירות יותר: האנה, אוליביה ובלה, ואחות גדולה לינדזי שמתגוררת בנורמן, אוקלהומה עם בעלה ג'וש ובתם. הוא התחיל שיעורי משחק באוקלהומה כשהיה רק בן 5.
קריירה

מ-2005 עד 2009, כשהוא בן עשר, הוא שיחק בסדרת הטלוויזיה  "קוראים לי ארל" מבית רשת NBC, שעליו היה מועמד לפרס האמן הצעיר ב-2007. לאחר מכן בשנת 2008 דיבב את קול הדמות ג'יימס רוג'רס (הבן של קפטן אמריקה והאלמנה השחורה) בסרט שייצא ישירות לווידאו "הנוקמים: דור ההמשך" כחלק מסדרת הסרטים "Marvel Animated Features".
בנוסף, שיחק בתפקיד אורח בסדרות הטלוויזיה "שני מלכים" ו"טרו ג'קסון" . בשנת 2012, קרופורד שיחק בתפקיד נלסון בקסטר בסיטקום של ניקלודיאון "המדריך לרוק" ששודרה במשך עונה אחת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Abe & Bruno | שון |  |
| 2008 | הנוקמים: דור ההמשך | ג'יימס רוג'רס |  |
| 2009 | ארץ האבודים | ילד מתבגר |  |
| 2010 | הרוצח שבתוכי | מייק בן ה-15 |  |
| 2010 | אמון | טיילר |  |
| TBA | Defiant Vanity | לי |  |
פילמוגרפיה > טלוויזיה

| שנה | סִדרָה | תפקיד | הערות |
| --- | --- | --- | --- |
| 2005–2009 | קוראים לי ארל | ארל הצעיר | תפקיד חוזר (4 עונות); 21 פרקים |
| 2010 | שני מלכים | נער מגולח | פרק: "Oh Brother, Where Arr Thou?" |
| 2011 | טרו ג'קסון | סטן | פרק: "True Mall'" |
| 2012 | המדריך לרוק | נלסון בקסטר | תפקיד ראשי; 25 פרקים |
| 2012 | You Gotta See This | מנחה | תוכנית מציאות בניקלודיאון לצד כריס אוניל; 25 פרקים |
| 2013 | תרמית | גריפין בינג | סרט טלוויזיה של ניקלודיאון |
| 2013 | איירונסייד | אריק קמפבל | פרק: "Minor Infractions" |
| 2014 | המפענחת: פשעים חמורים | קונר | פרק: "Sweet Revenge" |
| 2015 | קייסי אנדרקאבר | גבריאל | פרק: "K.C and the Vanishing Lady" |
| 2015 | מחשבות פליליות | מאט פרנקס | פרק: "Pariahville" |
| 2016 | ריזולי ואיילס | ניקי ברטוליס | פרק: "East Meets West" |
| 2016 | The Real O'Neals (אנ') | דרו | פרק: "The Real Retreat" |
| 2016 | The Friendless Five | מרסר | סדרת רשת; 5 פרקים |
| 2016–2019 | Those Who Can't | ג'ואל | 4 פרקים |
| 2017 | Astrid Clover | ג'יימס | סדרת רשת; פרק: "Black Cat Protection" |
| 2017 | Ryan Hansen Solves Crimes on Television | עוזר אמרגן | פרק: "Jane D'Oh!"; ללא קרדיט |
| 2019 | ביזארדבארק | ארני פלוץ | פרק: "Bernie's Cousin Ernie" |
| 2023 | סופרמן ולויס | אסיר | פרק: "Injustice" |
פרסים ומועמדויות

| שנה | פרס | קטגוריה | עֲבוֹדָה | תוצאה |
| --- | --- | --- | --- | --- |
| 2007 | פרס אמן צעיר | שחקן צעיר חוזר | קוראים לי ארל | מועמדות |
הערות שוליים

↑  "28th Annual Young Artist Awards". YoungArtistAwards.org.
↑  "How to Rock - Press Site - Bios - Noah Crawford". בינואר 2012. אורכב מ-המקור ב-4 באוקטובר 2013. {{cite web}}:  (עזרה)
נעלמים (20 מי יודע)

משחק הנעלמים, או "20 מי יודע" הוא משחק שאלות מקובל. בישראל ניהל את המשחק שמואל רוזן מדי שבת ברדיו. חברים, בני משפחה וכל קבוצת אנשים בכל הרכב יכולים לשחק במשחק השאלות, שאחת מגרסאותיו מתנהלת כדלקמן:
אחד מהקבוצה יוצא מן החדר וממתין בחוץ עד שמזמינים אותו לחזור.
בזמן היעדרו, מסכמים שאר המשתתפים על הנעלם - מילה או צירוף מילים מקובל, מושג, מונח, שם עצם וכו'.
השואל חוזר ומתחיל להציג שאלות לאנשי הקבוצה, לפי כל סדר הרצוי לו. אין חובה לשאול את כולם. יש לנסח את השאלות כך, שאפשר יהיה לענות עליהן ב"כן" ו"לא" בלבד. שאלה שאינה מנוסחת כך לא תיענה ויש לנסחה מחדש.
אין שאלות מחייבות, אך מקובל להתחיל בסדרת סיווג ראשונית, בנוסח תרשים זרימה מילולי:
כל תשובה מובילה לכיוון מוגדר, ואם מציגים את השאלות בתבונה וחסכנות, יש סיכוי להגיע לתשובה הנכונה במסגרת 20 שאלות. יש להיזהר מבזבוז שאלות-סרק (אם נאמר שהנעלם איננו מוחשי, ברור שאיננו חי או דומם, למשל). אם התשובה היא שמדובר בצומח, למשל, אפשר לשאול אם מדובר בצמח מסוים (נניח, הצמח שבעציץ בפינת החדר). אם לא, אפשר לשאול אם זה עץ, אם זה סוג מסוים של עץ, אם זה עץ בעל תכונות מיוחדות, וכן הלאה.
משחק הנעלמים טוב גם למצבים, המחייבים תעסוקה בתנאים מגבילים - בנסיעה ארוכה, בשעת המתנה וכדומה. 
המשתתפים יכולים לוותר על הגבלת 20 השאלות, להרחיב אותה או לקבוע הגבלת זמן במקומה. חשוב לוודא שאופי השאלות ורמתן מותאמים לגיל הנשאל ולרמת הידע וההתמצאות שלו.
קיימת גרסה אחרת למשחק בשם "חי, צומח, דומם?" בה השאלה הפותחת היא (כצפוי): "האם זה חי, צומח או דומם?" והמשיב עונה בהתאם. כל שאר השאלות הן שאלות כן ולא בלבד.
משחקים אלה משמשים לעיתים בסיס למבחן טיורינג בהן נבחנת יכולתו של מחשב לנחש את המושג תוך 20 שאלות. מספר משחקים כאלה עלו לאינטרנט ובנויים כך שיוכלו ללמוד מתשובות הגולשים. משחק אינטרנט בשם אקינטור (הג'יני) בו על הג'יני לנחש באמצעות 20 שאלות על איזה אישיות או דמות חשב השחקן זכה לפופולריות גדולה. הג'יני לומד מתשובות השחקן ומעדכן בהתאם את מסד הנתונים שלו. אם הג'יני נכשל, הוא מבקש מהשחקן שיגלה לו את התשובה ומוסיף אותה למאגר הנתונים שלו.
משפט סוביבור

משפט סוביבור היה משפט שנערך בהאגן בשנים 1965–1966, ובו הועמדו לדין פושעי מלחמה ששירתו במחנה סוביבור. המשפט נכלל בסדרת משפטים שנערכו בשנות השישים של המאה ה-20, דוגמת משפט אייכמן בירושלים (1961) ומשפט אושוויץ השני (1963-1965), שגרמו לציבור הרחב לדעת על מעשי הזוועות שביצעו הנאצים ועוזריהם בשואה בשטח פולין הכבושה. בעשור של משפט זה ובעשורים שלאחר מכן התנהלו משפטים נוספים של פושעים נאצים ששירתו במחנות ההשמדה בלז'ץ (1965-1963), טרבלינקה (1964-1965) ומיידנק (1981-1975).
בית המשפט הגרמני בהאגן החל את המשפט ב-6 בספטמבר 1965, ובו נידונו מעשיהם של 12 אנשי אס אס לשעבר שעבדו במחנה סוביבור בזמן מלחמת העולם השנייה. הם נשפטו בגין ביצוע פשעי מלחמה ופשעים נגד האנושות, וגזר הדין ניתן ב-20 בדצמבר 1966.
הנאשמים והמשפט

| נאשם | תמונה | דרגה באס אס | אישומים | הרשעות | עונש |
| --- | --- | --- | --- | --- | --- |
| קרל פרנצל |  | אובר-שארפיהרר | רצח מעשי של 42 יהודים וסיוע לרציחתם של 250,000 יהודים במחנה | הורשע ברצח רשמי של 6 יהודים ובסיוע לרצח המוני של כמעט 150,000 יהודים | מאסר עולם - ריצה 16 שנים ונפטר בשנת 1996 |
| קורט בולנדר |  | אובר-שארפיהרר | רצח מעשי של 360 יהודים וסיוע לרצח המוני של כ-86,000 יהודים |  | התאבד בתאו בכלא חודשיים לפני תום המשפט |
| פרנץ וולף |  | אובר-שארפיהרר | רצח מעשי של יהודי אחד וסיוע לרצח המוני של 115,000 יהודים | סיוע לרצח המוני של לפחות 39,000 יהודים | 8 שנות מאסר |
| אלפרד איטנר |  | אובר-שארפיהרר | סיוע לרצח המוני של כמעט 57,000 יהודים | סיוע לרצח המוני של כמעט 68,000 יהודים | 4 שנות מאסר, נפטר ב-3 בנובמבר 1976 |
| ורנר דובואה |  | אובר-שארפיהרר | סיוע לרצח המוני של כמעט 43,000 יהודים | סיוע לרצח של כמעט 15,000 יהודים | 3 שנות מאסר, נפטר ב-22 באוקטובר 1971 |
| אריך פוקס |  | שארפיהרר | סיוע לרצח המוני של כמעט 3,600 יהודים | סיוע לרצח של כמעט 79,000 יהודים | 4 שנות מאסר, נפטר בשנת 1980 |
| אריך לכמן |  | שארפיהרר | סיוע לרצח המוני של כמעט 150,000 יהודים | זוכה | זוכה, נפטר ב-23 בינואר 1972 |
| הנס-היינץ שיט |  | שארפיהרר | סיוע לרצח המוני של כמעט 86,000 יהודים | זוכה | זוכה |
| היינריך אונפרהאו |  | אונטר-שארפיהרר | סיוע לרצח המוני של כמעט 72,000 יהודים | זוכה | זוכה |
| רוברט יירס |  | אונטר-שארפיהרר | סיוע לרצח המוני של כמעט 30 יהודים | זוכה | זוכה |
| ארנסט צירקה |  | אונטר-שארפיהרר | סיוע לרצח המוני של כמעט 30 יהודים | זוכה | זוכה |
| ארווין למברט |  | אונטר-שארפיהרר | סיוע לרצח המוני של מספר לא ידוע של קורבנות יהודים | זוכה | זוכה, נפטר ב-1976 |
מספר קציני אס אס בולטים ששירתו בסוביבור נשפטו עוד קודם לכן, דוגמת הוברט גומרסקי שנעצר, אך זוכה במשפט האותנסיה בשנת 1947. כאשר הוכחה אשמתו בסיוע לפשעים שהתחוללו בסוביבור, הוא נידון למאסר עולם ב-25 באוגוסט 1950 (נפטר ב-28 בדצמבר 1999). קצין האס אס אונטר-שטורמפיהרר יוהאן קליר נעצר, אך בהסתמך על עדויות של ניצולי סוביבור, בהן נאמר שקילר חש חמלה כלפי היהודים במחנה ובסתר ניסה לסייע להם, הוא זוכה (נפטר ב-18 בפברואר 1955).
במשפט סוביבור, הנאשמים טענו שברגע ששובצו לשירות במחנה המוות, לא הייתה להם דרך החוצה, וציטטו את כריסטיאן וירט שאמר לאנשי סגל המחנה "אם לא מוצא חן בעיניכם כאן, אתם יכולים לעזוב, אבל מתחת לאדמה, לא מעליה". למרות זאת, קליר, שביקש שיבוץ מחוץ לסוביבור, לא נהרג אלא הורשה לעזוב.
אחד הרוצחים הנוראים ביותר בסוביבור היה אובר-שארפיהרר אריך באואר, שכונה "גזמייסטר", כלומר אחראי על הגז בתאי הגזים. הוא זוהה ברחובות ברלין על ידי ניצול מהמחנה בשם סמואל לרנר. ב-8 במאי 1950 באואר נידון למוות, אך עונשו הומר למאסר עולם, מאחר שעונש מוות הוצא מחוץ לחוק בגרמניה המערבית. באואר נפטר בכלא טגל בברלין בשנת 1980.
שומרים אוקראינים ספורים ששירתו בסוביבור הובאו לדין בברית המועצות, דוגמת ב' ביאלאקו, ל' ניקיפור וו' פודיאנקו. הם נמצאו אשמים בפשעי מלחמה והוצאו להורג.
באפריל 1963, בפני בית משפט בקייב בו אלכסנדר פצ'רסקי היה העד הראשי של התביעה, עשרה שומרים אוקראינים ממחנה סוביבור נמצאו אשמים והוצאו גם הם להורג. אחד מהם נידון ל-15 שנות מאסר.
משפט שלישי הנוגע לסוביבור נערך בקייב ביוני 1965, ובו שלושה שומרים ממחנות סוביבור ובלז'ץ הוצאו להורג על ידי כיתת יורים.
ראו גם

משפטי נירנברג
משפט בלז'ץ
משפטי טרבלינקה
משפטי דכאו
משפטי מיידנק
משפטי חלמנו
הערות שוליים

↑  Michael Bryant, Eyewitness to Genocide: The Operation Reinhard Death Camp Trials, 1955-1966 Chapter: The Hunt for Wittnesses, pp.36–132, University of Tennessee Press, 2014
| עשיית דין בנאצים ובעוזריהם |
| --- | --- | --- |
| משפטי אישים | משפטי נירנברג • משפט אייכמן • משפטי נירנברג הנוספים • משפט הרופאים בגרמניה • משפט מילך • משפט השופטים בגרמניה • משפט פוהל • משפט פליק • משפט אי גה פארבן • משפט בני הערובה • משפט RuSHA • משפט האיינזצגרופן • משפט קרופ • משפט השגרירים • משפט הפיקוד העליון • משפט טבח מלמדי |  |
| משפטי אנשי מחנות | משפט בלזן • משפט אושוויץ הראשון • משפט אושוויץ השני • משפטי מינסק • משפטי טרבלינקה • משפטי חלמנו • משפט סוביבור • משפט בוכנוואלד • משפטי מיידנק • משפט בלז'ץ • משפטי שטוטהוף • משפטי דכאו • משפטי מאוטהאוזן • משפט פלוסנבירג • משפט מילדורף • משפט דורה-מיטלבאו |  |
| אחר | חוק לעשיית דין בנאצים ובעוזריהם • המשרד המרכזי לחקירת פשעי הנאצים  |  |
פורטל מלחמת העולם השנייה
נוזולוגיה

נוזולוגיה (נוֹזוֹלוֹגְיָה; nosology; מיוונית: nosos – מחלה) היא ענף ברפואה העוסק במיון וסיווג מחלות ובחקר שיטתי שלהן, וכן בטכנולוגיה של מתן שמות וסיווגים לאבחנות קליניות. תחום זה מנסה לסווג מחלות לקטגוריות ולזהות תהליכים משותפים שבבסיס מחלות שונות. בפרט ניתן להתייחס לסוג מסוים של מחלות, למשל "נוזולוגיה של מחלות דלקתיות" או "נוזולוגיה פסיכיאטרית". האחרונה יותר קשה, כיוון שיש קושי לאפיין בצורה שיטתית מחלות נפש, וחלקן יושבות על רצף.
כאשר מגיע מטופל, נעשה לו בירור ובהתאם, בדיקות מסוימות, כגון בדיקת דם, דופק, שתן, הנשימה, מה שעוזר לאבחן את מצב החולה וכן כדי לנסות לסווג את האבחנה בצורה יותר מהירה ושיטתית.
ראו גם

אפידמיולוגיה
אבחנה
הערות שוליים

↑  הויכוח על קוד Z | מכון אנאפה לפסיכותירפיה
| --- | --- |
בקרת זהויות :  NLI: 987007536211405171  NKC: ph184786 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
נעלמות (פרויקט טלוויזיוני)

נעלמות  הוא פרויקט של ביוגרפיות מוקומנטריות שהופק בעבור חברת yes על ידי היוצרים אילן פלד ויאיר קדר.